**ПРОЕКТ**

**„В ЧАС С КЛИМАТИЧНИТЕ ПРОМЕНИ”**

***Автори:***

*1. Весела Кирилова Тодорова - VIII клас*

*2. Ноа Торос Ашикян - IX клас*

*3. Васко Темелков Ангелов - X клас*

***Училище:*** *Професионална гимназия по механизация на земеделското стопанство ,*

*гр. Септември , област Пазарджик, бул. „България“ № 72, e-mail:* [*pgmzs@abv.bg*](mailto:pgmzs@abv.bg)

**Ръководител:** Вергиния Петрова Николова

**РЕЗЮМЕ**

Формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие са основни цели , залегнали в Стратегията на Професионална гимназия по механизация на земеделското стопанство.

Настоящата разработка представя описание на реализирани вече проекти, посветени на опазването на околната среда и развитието на зелени умения:”да засадим дърво”; „благотворително събиране на пластмасови капачки”; ‘’рециклиране’’; ‘’предмети от отпадъчен материали’’; ‘’контейнери за разделно събиране на отпадъци’’, както и инициативи за предстояща реализация: ‘’компостиране’’ и продължаване на традициите.

**ВЪВЕДЕНИЕ**

В Професионална гимназия по механизация на земеделското стопанство учениците осъществяват обучението си по професиите:Техник на селскостопанска техника; Техник – озеленител; Икономист ,които изискват отношение към природата.

Грижата за опазване на околната среда,за съхранение на природата на нашата планета е тема, която неизменно съпътства придобиването на знания както по общообразователните предмети , така и по професионална подготовка.

Изменението на климата е сред най-значимите предизвикателства, пред които е изправен светът днес, затова ние учениците от ПГ по МЗС, имаме специално отношение към проблема. Доказателство за това са многобройните ни участия в инициативи, свързани с опазването на околната среда и развитието на зелените ни умения , които обхващат не само училищния парк , но и околната среда като цяло.

**ИЗЛОЖЕНИЕ**

Нашите зелени практики се извършват от всички ученици в училището и осъществяват по-голяма практическа приложимост на обучението и ориентирането му към конкретни резултати.

Гимназията разполага с парк, в който има голямо разнообразие от дървесни видове, храсти и обособен розариум. Нашите малки зелени стъпки започват, като залесяваме и озеленяваме местата около нас.

Учениците от специалност "Парково строителство и озеленяване" в часовете по учебна практика изградиха алеи в училищния парк и редовно извършват подходящите агротехнически мероприятия за сезона.

**Реализирани инициативи, свързани с екологичното образование, култура и възпитание:**

**Да засадим дърво!**Всички сме чували за поверието, че човек е задължен в рамките на живота си да посади поне едно дърво. Да се замислим обаче колко от нас и хората около нас наистина са го правили. Дърветата представляват белите дробове на нашата планета.

Ние можем да отбележим, че това е традиция при нас в ПГ по МЗС. През миналата учебна година засадихме в училищния парк двадесет и пет декоративни храста и японски вишни извън училище.

**Благотворително събиране на пластмасови капачки!**

Възпитаниците от ПГ по МЗС, гр. Септември редовно участват в кампанията " Капачки за живот". Събраните от учениците капачки се изсипват в специално "Сърце - контейнер". С това си участие гимназистите показват съпричастност към националната кампания и възпитание в основните ценности - хуманизъм, милосърдие и опазване на природата.

Ние го правим, защото вярваме, че България и светът като цяло могат да станат едно по-приятно за живеене място, ако всеки от нас започне да полага ежедневни усилия за това.

**Рециклиране!**

Пластмасите са огромна част от ежедневието ни, но има много добри алтернативи, които да използваме, за да помогнем на планетата. Нашата значима стъпка към това е да променим начина, по който изхвърляме пластмасовите отпадъци.

Момчетата, обучаващи се по професията „Техник на селскостопанска техника“, в часовете по учебна практика”Металообработване”, под ръководството на своите преподаватели, изработиха голяма метална бутилка , носеща името „Шишеяд“. В т.нар. шишеяд се изхвърлят само PVC бутилки, които след това се рециклират. До идеята за изработването на шишеяда се стигна след участието ни в кампания за разделно събиране на пластмасови бутилки.

След напълването на шишеяда пластмасовите бутилки ще бъдат предадени в пункт за разделно събиране на отпадъци.

**Предмети от отпадъчни материали!**

Предприехме стъпки да намалим пластмасовите отпадъци и по свой начин да извършим „рециклиране” като ги превърнем в красиви и полезни неща. С много сръчност момичетата от училище успяха да превърнат пластмасови бутилки, капачки и найлонови торбички в красиви предмети и облекло от найлонови торби, чували и други ненужни материали.

**Използване на контейнери за разделно събиране на отпадъци**   
Природата е толкова красива и пленителна, но за жалост понякога ние хората сме много несправедливи към нея, като не само не я опазваме , а я и замърсяваме.

В сградата на училището са поставени малки контейнери за разделно събиране с цел да се повиши екологичната култура на учениците, които са предимно от малки населени места , където такива контейнери за разделно събиране са рядкост.

**Предстоящи инициативи**

**Компостиране!**

Предстояща инициатива свързана с развитието на зелените умения у учениците е изграждането на компостерни съдове от дърво в училищния парк.

Компостирането е естествен процес, чрез който се извършва разграждане на био -отпадъците и превръщането им в качествен почвен подобрител – компост. Готовият компост ще се използва в училищния парк, за да се повиши почвеното плодородие, да се предпазят насажденията от някои болести, както и да се намали количеството на отпадъците чрез тяхното оползотворяване.

Продължаване на реализираните инициативи: поддържане на училищния парк, събиране на пластмасови капачки и разделно събиране на отпадъци.

Изграждане на система за сътрудничество на родители , училищно настоятелство и включването им към бъдещите инициативи, свързани с опазването на околната среда и развитието на зелени умения у учениците в гимназията.

**ЗАКЛЮЧЕНИЕ**

Всеки един от нас, ученик , учител или родител, може да допринесе за опазването на околната среда и ограничаването на настъпващите климатични промени. Дори една малка промяна в ежедневните ни битови навици може да окаже положително влияние върху качеството на околната среда и собственото ни здраве.

Осъзнаването на глобалните проблеми, застрашаващи климата на Земята е първата сигурна крачка към решаването им, затова нека всички обединим усилия за едно по-зелено бъдеще!

Всяка малка стъпка към по – природосъобразен начин на живот е наистина важна и необходима.

# Литература:

# М. Иванова, Т. Илиева, Д. Якимов; Биологично земеделие;

# [проф. д-р С. Стоянов](https://www.book.store.bg/c/p-pc/id-7489/knigi-ot-prof-d-r-stavri-stoianov.html),  [д-р Д. Тодоров](https://www.book.store.bg/c/p-pc/id-20188/knigi-ot-st-n-s-d-r-dimityr-todorov.html), д-р И. Ботев; Замърсяване на атмосферата и околната среда - здравен и екологичен проблем;